CKP โบรกแนะสะสมเป้า 7.70 บาท รับเข้าไฮซีซั่นธุรกิจ Q2-Q3/66
CKP โบรกแนะสะสมเป้า 7.70 บาท รับเข้าไฮซีซั่นธุรกิจใน Q2-Q3/66 และความคืบหน้าโครงการใหม่ จับตากำไรปี 65 แตะ 2.4 พันล้าน โต 24%
CKP โบรกแนะสะสมเป้า 7.70 บาท รับเข้าไฮซีซั่นธุรกิจใน Q2-Q3/66 และความคืบหน้าโครงการใหม่ จับตากำไรปี 65 แตะ 2.4 พันล้าน โต 24%
4 ม.ค. 2566

บล.ดาโอ ระบุในบทวิเคราะห์วันนี้ (4 ม.ค.66) ว่า บริษัท ซีเค พาวเวอร์ จำกัด (มหาชน) หรือ CKP ยังคงคำแนะนำซื้อราคาเป้าหมายที่ 7.70 บาท อิง DCF (WACC5.5%, TG 0% โดยประเมินกำไรปกติไตรมาส 4/65 ที่ 214 ล้านบาท (โต 74% เทียบช่วงเดียวกันของปีก่อน เติบโตจากการผลิตไฟฟ้าของโครงการไซยะบุรีที่เพิ่มขึ้น
ทั้งนี้ยังคงประมาณการกำไรปกติปี 2565 ที่ 2.4 พันล้านบาท โต 24% เทียบช่วงเดียวกันของปีก่อน และปี 2566 อยู่ที่ 2.5 พันล้านบาท ทรงตัว เทียบช่วงเดียวกันของปีก่อน ยังคงสมมติฐานไม่มีโครงการใหม่รับรู้รายได้เพิ่มเติมในปี 2566
ด้านราคาหุ้น underperform SET ในช่วง 6 เดือนกว่า 28% คาดมาจากการ take profit กรณีลงนาม MOU tariff โครงการหลวงพระบาง และการผ่าน peak season ของโรงไฟฟ้าพลังน้ำ โดยประเมินเป็นจังหวะสะสมหุ้นคาดราคาหุ้นจะกลับมา outperform ช่วง high-peak season ในไตรมาส 2 และไตรมาส 3/2566 และความคืบหน้าโครงการใหม่ซึ่งบริษัทตั้งเป้าเพิ่มกำลังการผลิตติดตั้งจาก 3.6GW ในปัจจุบันเป็น 4.8GW ในปี 2567